Цікоцкі, прыехаўшы да нас з Піцера, дзе ён нарадзіўся і дзе складаліся яго эстэтычныя прыярытэты, працягнуў тую традыцыю. У тым ліку, у знакамітым “Буравесніку” паводле Максіма Горкага. Але ж хрэстаматыйна вядомай стала трэцяя рэдакцыя — для сольнага баса і сімфанічнага аркестра. Няцяжка здагадацца, што першая, якая не захавалася, хутчэй за ўсё была меладрамай, як і ў выпадку са згаданым “Скупым…” І гэтыя кампазітарскія пошукі адпавядалі найноўшым сусветным тэндэнцыям! Дастаткова згадаць тэхніку Sprechstimme — штосьці памежнае між гаворкай і спевамі — у “Месяцовым П’еро” Арнольда Шонберга. Але… таму і ўзнікла больш традыцыйная трэцяя рэдакцыя, што першую раскрытыкавалі.